બ્રેઈન ટ્રેનર પોતે ભાડાના મકાનમાં રહે છે. ૧૪ વર્ષ કરેલા ટ્યુશનની આવક શૈક્ષણિક સેવા માટે દાવ પર લગાવી દીધી છે. આ શિક્ષકને કમાવવાની જગ્યાએ બાળકોના વિકાસ માટે ફુલ ટાઈમ જોબ અપનાવી છે. આ શિક્ષકે સેવાની જ્યોત ૨૦૧૫ થી જલાવી હતી. ત્યારે માર્ચ-૨૦૧૮ સુધીમાં ૫૦૦ થી પણ વધારે કાર્યક્રમો કરવાનો પોતાનો સંકલ્પ પરિપુર્ણ કર્યુ છે. આ સમાજ સેવી શિક્ષકે જીદ પકડી છેકે, જો એક આતંકવાદી ટ્રેનર નિર્દોષ લોકોના જીવ લેનાર મરણીયો આતંકવાદી તૈયાર કરી શકે છે. તો હું એક ટ્રેનર તરીકે દેશપ્રેમી, શિક્ષિત, સંસ્કારી, વૈજ્ઞાનિક બાળકો કેમ તૈયાર કરી ન શકુ? ૧૪ વર્ષ સુધી પ્રાથમિક અને માધ્યમિકમાં સેવાઓ આપી પોતાનામાં યોગ્યતા હોવા છતા શિક્ષણ કાર્યને છોડી બાળકોના વિકાસનુ કાર્ય કરતા આ શિક્ષક સવારથીજ પોતાનુ જૂનુ બાઈક લઈને કાર્યક્રમો કરવા નીકળી પડે છે. સરકારનો તગડો પગાર લેવા છતા પુરતી કેળવણી નહી આપતા શિક્ષકોએ આ એકલવીર સેવાભાવી શિક્ષકમાંથી બોધપાઠ લેવાની જરૂર છે. મહત્વન વાત તો એ છેકે આ શિક્ષકે કાર્યક્રમો માટે આજ સુધી એકપણ રૂપિયો કોઈ સંસ્થા પાસેથી લીધો નથી. પુરસ્કાર રૂપે પણ કંઈ લીધુ નથી કે લાલચ રાખી નથી. ખરેખર સરકારે આવા શિક્ષકની નોંધ લઈ તેમનુ સન્માન કરવુ જોઈએ. આ સેવાભાવી શિક્ષક શૈલેષભાઈ પટેલે જણાવ્યુ છેકે કોઈ શાળા, કોલેજ બાળકોના વિકાસ અને હિત માટે કાર્યક્રમ કરવા માગતી હોય તો, મો.નં.૯૭૧૪૪૬૭૧૩૯ ઉપર સંપર્ક કરી શકશે.